open-index/open-wikipedia-markdown huggingface dataset:
Oskari Rouvinen

**Oskari Rouvinen** (12. syyskuuta 1912 Sakkola – 9. joulukuuta 1977 Jyväskylä) oli suomalainen maastohiihtäjä, jonka parhaat kilpailuvuodet ajoittuivat 1940-luvulle.

Karjalankannaksen kasvatti Oskari Rouvinen kilpaili ensi kerran SM-tasolla ennen Talvisotaa vuosien 1938 ja 1939 SM-kisoissa sijoituksen ollessa pikamatkalla vuonna 1938 17. ja 1939 22. Tällöin hän edusti Käkisalmen Käenpoikia. Rouvinen osallistui myös vuoden 1938 Lahden MM-hiihtoihin sijoituksen ollessa pikamatkalla 18. lähes neljä minuuttia mestari-Pitkäselle hävinneenä.

Talvisodan jälkeen Rouvinen siirtyi evakkona Jyväskylään edustaen Jyväskylän Kisa-Tovereita ja sitten Jyväskylän Hiihtoseuraa. Välirauhan SM-kisoissa menestys ei edelleenkään ollut merkittävä eli pikamatkalla 18. ja 50 km:llä 14.

Sotavuosien jälkeen tulivat Oskari Rouvisen parhaat urheiluvuodet. Vuoden 1945 SM-kisoissa ei tullut vielä menestystä, mutta Salpausselällä tuli uran paras suoritus eli voitto 50&nbsp;km:llä kaksi minuuttia ennen Benjamin Vannista. Saman vuoden muita hyviä suorituksia olivat Puijon kisojen 50&nbsp;km:n kakkossija. Kausi 1946 oli myös tasaisen varmaa suoritusta Suomen hiihtäjien kärkijoukossa eli SM 15 km:llä 9. sija ja 50&nbsp;km:llä ensimmäinen SM-mitali eli 50&nbsp;km:n SM-hopea. Kaudella 1947 ei tullut merkittäviä saavutuksia, mutta olympiavuotta ajatellen Rouvinen oli mukana olympialaisiin valmentautuvassa ryhmässä. Marraskuun 1947 katsastuksissa Aakenustuntureilla Kittilässä Rouvinen sijoittui pikamatkalla eli 18&nbsp;km:llä viidenneksi ja joulukuun 1947 Vuokatin katsastuksissa toiseksi yllättäjä Eero Rautiolalle kolme sekuntia hävinneenä. Näin Oskar Rouvinen valittiin olympiajoukkueeseen, mutta jäi kisoissa varamiehen rooliin. Vuoden 1948 parhaana saavutuksena voi pitää Salpausselän 18&nbsp;km:n 7. sijaa.

## Lähteet
* 

### Viitteet
Christoffer Wilhelm Eckersberg

**Christoffer Wilhelm Eckersberg** (2. tammikuuta 1783 – 22. heinäkuuta 1853) oli tanskalainen taidemaalari. Hän opiskeli Tanskan kuninkaallisessa taideakatemiassa muun muassa Nicolai Abildgaardin johdolla ja oli Pariisissa Jacques-Louis Davidin opissa. Pariisista hän muutti Roomaan, missä hän maalasi perspektiivikuvia kaupungin kaduista ja aukioista sekä muotokuvan Bertel Thorvaldsenista, joka oli Eckersbergin mielestä hänen merkittävin teoksensa. Tanskaan palattuaan hän toimi kuninkaallisen taideakatemian professorina ja johti sitä vuosina 1827–1829. Eckersbergiä on kutsuttu ”tanskalaisen maalaustaiteen isäksi”, sillä hänellä oli suuri vaikutus moneen myöhemään maalariin, kuten Christen Købkeen ja Constantin Hanseniin.
## Töitä

Eckersberg Thorvaldsen.JPG|*Bertel Thorvaldsen* (1814)
Udsigt gennem tre buer i Colosseums tredje stokværk.jpg|*Udsigt gennem tre buer i [[Colosseum]]s tredje stokværk* (Tanskan valtion taidemuseo 1815, valittu Tanskan kulttuurikaanoniin)
Eckersberg Marmortrappen som fører op til S. Maria in Aracoeli 1816.jpg|*Marmortrappen som fører op til [[Santa Maria in Aracoeli|S. Maria in Aracoeli]] i Rom* (Tanskan valtion taidemuseo, 1816)
Baldr dead by Eckersberg.jpg|*[[Balder]]in kuolema* (1817)
C W Eckersberg 1841 - Kvinde foran et spejl.jpg|*Kvinde foran et spejl* (1841)

## Lähteet

## Aiheesta muualla
Mike Francis

**Michele Francesco Puccioni** (26. huhtikuuta 1961  Firenze – 30. tammikuuta 2009 Rooma), taiteilijanimeltään **Mike Francis**, oli italialainen laulaja-lauluntekijä. Tunnettuja kappaleita ovat muun muassa ”Survivor”, ”Let Me In”, ”Features of Love” ja ”Together”.

Puccioni perusti ensimmäisen yhtyeensä 14-vuotiaana, varsinainen ura alkoi 1980-luvun alussa. Amerikanenglannin hän osasi hyvin opintojensa ansiosta. Hän julkaisi vuonna 1984 nimellä Mike Francis ensimmäisen albuminsa *Let's Not Talk About It*. ”Survivor” (1983) on hänen tunnetuin kappaleensa kansainvälisesti.

Amii Stewartille hän teki kappaleen ”Friends”, joka nousi listoille eri puolilla maailmaa.

1990-luvun alussa Francis keskittyi myös italiankielisen musiikin luomiseen. Hän teki yhteistyötä Mogolin ja Pasquale Panellan kanssa. Vuonna 1991 julkaistun albumin *Mike Francis in Italiano* sanoitukset hän teki yhteistyössä Mogolin kanssa. Kolme vuotta myöhemmin hän julkaisi toisen italiankielisen albuminsa *Francesco innammorato* Panellan sanoituksilla.

Kokoelma *The very best – Live* (1995) perustuu live-esiintymisiin Manilassa. Vuosina 2000 ja 2004 hän palasi esiintymään Filippiineille.

”Room in Your Heart” (1999) on cover-versio Living in a Boxin kappaleesta.
 
Muutaman vuoden aikana 2000-luvulla hän omistautui Mystic Diversions -nimiselle kokoonpanolle, jonka kanssa levytti rentoja chill out -julkaisuja. Vuonna 2007 hän julkaisi sooloalbumin *Inspired*, joka sisältää henkilökohtaisia ​​cover-tulkintoja ja uusia kappaleita.

Francis kuoli keuhkosyöpään tammikuussa 2009. 

## Valikoitu diskografia
### Studioalbumit
* *Let’s Not Talk About It* (1984)
* *Features of Love* (1985)
* *Mike Francis* (1986)
* *Flashes of Life* (1988)
* *Mike Francis in Italiano* (1991)
* *Francesco innamorato* (1994)
* *A Different Air* (1995)
* *Misteria* (1998)
* *All Rooms with a View* (1999)
* *Inspired* (2007)

### Singlet
* ”Survivor” (1983)
* ”Let Me In” (1984)
* ”Friends” (Amii Stewartin kanssa, 1984)
* ”Features of Love” (1985)
* ”Suddenly Back to Me” (1987)
* ”Still I’m Runnin’ Back to You” (1988)
* ”Livin’ It Up” (1991)
* ”I Want You” (1992)

## Lähteet
Concordia-yliopisto (Nebraska)

**Concordia-yliopisto** (, lyh. **CUN**) on Yhdysvaltain Nebraskassa sijaitseva yksityinen yliopisto. Concordia-yliopisto on perustettu vuonna 1894, ja se sijaitsee Sewardin kaupungissa. Yliopisto on taustaltaan kristillinen, ja se toimii luterilaisen Missouri-synodin työyhteydessä.

## Lähteet

## Aiheesta muualla
* Yliopiston verkkosivusto
Multnomahin yliopisto

**Multnomahin yliopisto** (, lyh. **MU**) on Yhdysvaltain Oregonissa sijaitseva yksityinen yliopisto. Multnomahin yliopisto on perustettu vuonna 1936 ja se sijaitsee Portlandin kaupungissa.

## Lähteet

## Aiheesta muualla
* Yliopiston verkkosivusto
George Foxin yliopisto

**George Foxin yliopisto** (, lyh. **GFU**) on Yhdysvaltain Oregonissa sijaitseva yksityinen yliopisto. Yliopisto on perustettu vuonna 1891 ja se sijaitsee Newbergin kaupungissa. Yliopisto on taustaltaan kristillinen, ja se toimii kveekariliikkeen Evangelical Friends Church International-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Sass

**Sass** on tyylisivujen kieli, joka käännetään CSS-tyylisivuiksi. Sass mahdollistaa muun muassa muuttujien ja funktioiden käytön.

Sass-esikääntäjä tuottaa CSS-määrittelyjä koodista, joka voidaan antaa Sassy CSS (SCSS) -syntaksilla.

## Historia
Sassin kehitti alun perin Hampton Catlin, joka kehitti Nathan Weizenbaumin kanssa versiot 2.0:aan saakka. Chris Eppstein liittyi kehitykseen vuonna 2008. Ensimmäiset versiot Sass-esikääntäjästä oli toteutettu Ruby-kielellä, mutta vuonna 2016 se toteutettiin uudelleen Dart-kielellä.

## Esimerkki
Sass-määrittely:


```sass
#header
  color: red
  @media (min-width: 400px)
    color: blue
```


Kääntyy seuraavaksi CSS-määrittelyksi:


```css
#header {
  color: red;
}
@media (min-width: 400px){
  #header {
    color: blue;
  }
}
```


SCSS-määrittely:

```sass
$blue: #3bbfce;
$margin: 16px;

.content-navigation {
  border-color: $blue;
  color: darken($blue, 9%);
}

.border {
  padding: $margin / 2;
  margin: $margin / 2;
  border-color: $blue;
}
```


SASS-määrittely:

```sass
$blue: #3bbfce
$margin: 16px

.content-navigation
  border-color: $blue
  color: darken($blue, 9%)

.border
  padding: $margin/2
  margin:  $margin/2
  border-color: $blue
```


Kääntyvät CSS-määrittelyksi:

```css
.content-navigation {
  border-color: #3bbfce;
  color: #2b9eab;
}

.border {
  padding: 8px;
  margin: 8px;
  border-color: #3bbfce;
}
```


## Lähteet

## Aiheesta muualla
* Verkkosivut
Nate Wiggins

**Nathan ”Nate” Wiggins** (s. 28. elokuuta 2003) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Wiggins edustaa NFL-joukkue Baltimore Ravensia. Ennen NFL-uraansa hän pelasi Clemsonin yliopiston joukkueessa. Ravens varasi hänet ensimmäisellä kierroksella 30. varausvuorolla . Toukokuussa 2024 Wiggins teki Ravensin kanssa nelivuotisen ja yhteensä 12,8 miljoonan dollarin arvoisen tulokassopimuksen. Wiggins on pelannut 15 NFL:n runkosarjan ottelua. Näissä otteluissa hänellä on yhteensä 33 taklausta, yksi aiheutettu rähmäys, 13 puolustettua heittoa, yksi syötönkatko ja yksi syötönkatkon palautuksesta tehty touchdown. Wiggins on pelannut kaksi  ottelua. Näissä otteluissa hänellä on yhteensä kuusi taklausta ja yksi isku pelinrakentajaan.  Uran tilastot päivitetty kauden 2024 jälkeen.

## Lähteet
Corbanin yliopisto

**Corbanin yliopisto** (, lyh. **CU**) on Yhdysvaltain Oregonissa sijaitseva yksityinen yliopisto. Yliopisto on perustettu vuonna 1935 ja se sijaitsee Salemin kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena.

## Lähteet

## Aiheesta muualla
* Yliopiston verkkosivusto
Bethel-yliopisto (Indiana)

**Bethel-yliopisto** (, lyh. **BU**) on Yhdysvaltain Indianassa sijaitseva yksityinen yliopisto. Yliopisto on perustettu vuonna 1947 ja se sijaitsee Mishawakan kaupungissa. Yliopisto on taustaltaan kristillinen, ja se toimii anabaptistisen Missionary Church-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Northwest Nazarene -yliopisto

**Northwest Nazarene -yliopisto** (, lyh. **NNU**) on Yhdysvaltain Idahossa sijaitseva yksityinen yliopisto. Yliopisto on perustettu vuonna 1913 ja se sijaitsee Nampan kaupungissa. Yliopisto on taustaltaan kristillinen, ja se toimii pyhityskristillisen Church of the Nazarene-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Hakohevonen

**Hakohevonen** on perinteinen männyn tai kuusen latvasta tai toisinaan oksasta tehty leikkikalu. Hakohevonen tehdään katkaisemalla latva siten, että siihen jää kaksi tai neljä oksantynkää hevosen jaloiksi. Hakohevonen voi yksinkertaisimmillaan olla vain sopivasti katkottu puunkappale, mutta se voidaan muotoilla tarkemminkin. Runko-osan tyvipää voidaan vuolla hevosen pään muotoiseksi. Hakohevosia on tehty etenkin Satakunnassa ja paikoin Hämeessä sekä Varsinais-Suomessa. Leikkikalun nimessä esiintyvä "hako" tarkoittaa suomen länsimurteissa havupuun oksaa neulasineen.

Hakohevosella on leikitty esimerkiksi sitomalla sen kaulaan naru ja vetämällä sitä perässä. Näin leikkiessä kaksijalkainen hevonen pysyi hyvin pystyssä ja sen häntäpää laahasi perässä. Hakohevosella on leikitty myös samaan tapaan kuin keppihevosella.

## Lähteet

## Aiheesta muualla
* Hakohevonen Suomen kansallismuseon kokoelmissa: https://www.finna.fi/Record/museovirasto.AFFA81621BBA40F8B39DB0F84B122D4B?sid=4921963059
* Metsälehti: https://www.metsalehti.fi/artikkelit/vuole-oksasta-hakohevonen/#cf02ce88
Dordtin yliopisto

**Dordtn yliopisto** (, lyh. **Dordt**) on Yhdysvaltain Iowassa sijaitseva yksityinen yliopisto. Yliopisto on perustettu vuonna 1955 ja se sijaitsee Sioux Centerin kaupungissa. Yliopisto on taustaltaan kristillinen, ja se toimii reformoidun Christian Reformed Church in North America-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Luoteinen baptistinen yliopisto

**Luoteinen baptistinen yliopisto** (, lyh. **SBU**) on Yhdysvaltain Missourissa sijaitseva yksityinen yliopisto. Yliopisto on perustettu vuonna 1878 ja se sijaitsee  Bolivarin kaupungissa. Yliopisto on taustaltaan kristillinen, ja se toimii etelän baptistien työyhteydessä.

## Lähteet

## Aiheesta muualla
* Yliopiston verkkosivusto
Robertsin wesleyläinen yliopisto

**Roberstin wesleyläinen yliopisto** (, lyh. **RWU**) on Yhdysvaltain New Yorkissa sijaitseva yksityinen yliopisto. Yliopisto on perustettu vuonna 1866 ja se sijaitsee Rochesterin kaupungissa. Yliopisto on taustaltaan kristillinen, ja se toimii metodistisen Free Methodist-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Messiah-yliopisto

**Messiah-yliopisto** () on Yhdysvaltain Pennsylvaniassa sijaitseva yksityinen yliopisto. Yliopisto on perustettu vuonna 1909, ja se sijaitsee Mechanicsburgin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.

## Lähteet

## Aiheesta muualla
* Yliopiston verkkosivusto
Malonen yliopisto

**Malonen yliopisto** () on Yhdysvaltain Ohiossa sijaitseva yksityinen yliopisto. Yliopisto on perustettu vuonna 2008 ja se sijaitsee Cantonin kaupungissa. Yliopisto on taustaltaan kristillinen, ja se toimii kveekariliikkeen Evangelical Friends Church – Eastern Region-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Walla Walla -yliopisto

**Walla Walla -yliopisto** (, lyh. **WWC**) on Yhdysvaltain Washingtonissa sijaitseva yksityinen yliopisto. Yliopisto on perustettu vuonna 1892, ja se sijaitsee College Placen kaupungissa. Yliopisto on taustaltaan kristillinen, ja se toimii seitsemännen päivän adventistiliikkeen työyhteydessä.

## Lähteet

## Aiheesta muualla
* Yliopiston verkkosivusto
Central Christian College of Kansas

**Central Christian College of Kansas** on Yhdysvaltain Kansasssa sijaitseva yksityinen korkeakoulu. Central Christian College of Kansas on perustettu vuonna 1884, ja se sijaitsee McPhersonin kaupungissa. Korkeakoulu on taustaltaan kristillinen, ja se toimii metodistisen Free Methodist-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
College of the Ozarks

**College of the Ozarks** on Yhdysvaltain Missourissa sijaitseva yksityinen korkeakoulu. College of the Ozarks on perustettu vuonna 1906, ja se sijaitsee Point Lookoutin kaupungissa. Korkeakoulu on taustaltaan yleiskristillinen ja se toimii tunnustuskunnista riippumattomana oppilaitoksena.

## Lähteet

## Aiheesta muualla
* Yliopiston verkkosivusto
Geneva College

**Geneva College** (lyh. **GC**) on Yhdysvaltain Pennsylvaniassa sijaitseva yksityinen korkeakoulu. Geneva College on perustettu vuonna 1848, ja se sijaitsee Beaver Fallsin kaupungissa. Korkeakoulu on taustaltaan kristillinen, ja se toimii presbyteerisen Reformed Presbyterian Church of North America-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Gordon College

**Gordon College** (lyh. **GC**) on Yhdysvaltain Massachusettsissa sijaitseva yksityinen korkeakoulu. Gordon College on perustettu vuonna 1889, ja se sijaitsee Wenhamin kaupungissa. Korkeakoulu on taustaltaan yhteiskristillinen ja oppilaitoksen yhteydessä toimii useita eri tunnustuskuntia.

## Lähteet

## Aiheesta muualla
* Yliopiston verkkosivusto
Northwest-yliopisto

**Northwest-yliopisto** (, lyh. **NU**) on Yhdysvaltain Washingtonissa sijaitseva yksityinen yliopisto. Yliopisto on perustettu vuonna 1934, ja se sijaitsee Kirklandin kaupungissa. Yliopisto on taustaltaan kristillinen, ja se toimii helluntailaisen Assemblies of God-kirkkokunnan työyhteydessä.

## Lähteet

## Aiheesta muualla
* verkkosivusto
Mount Vernonin Nazarene-yliopisto

**Mount Vernonin Nazarene-yliopisto** (, lyh. **MVNU**) on Yhdysvaltain Ohiossa sijaitseva yksityinen yliopisto. Yliopisto on perustettu vuonna 1968 ja se sijaitsee Mount Vernonin kaupungissa. Yliopisto on taustaltaan kristillinen, ja se toimii pyhityskristillisen Church of the Nazarene-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Grace College

**Grace College** (lyh. **GC**) on Yhdysvaltain Indianassa sijaitseva yksityinen korkeakoulu. Grace College on perustettu vuonna 1948, ja se sijaitsee Winona Laken kaupungissa. Grace College on taustaltaan kristillinen korkeakoulu. Korkeakoulu toimii anabaptistisen Fellowship of Grace Brethren Churches-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Montreat College

**Montreat College** on Yhdysvaltain Pohjois-Carolinassa sijaitseva yksityinen korkeakoulu. Montreat College on perustettu vuonna 1916, ja se sijaitsee Montreatin kaupungissa. Korkeakoulu on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.

## Lähteet

## Aiheesta muualla
* Yliopiston verkkosivusto
Northwestern College

**Northwestern College** (lyh. **NWC**) on Yhdysvaltain Iowassa sijaitseva yksityinen korkeakoulu. Northwestern College on perustettu vuonna 1882, ja se sijaitsee Orange Cityn kaupungissa. Yliopisto on taustaltaan kristillinen, ja se toimii reformoidun Reformed Church in America-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Tabor College (Kansas)

**Tabor College** (lyh. **TC**) on Yhdysvaltain Kansasissa sijaitseva yksityinen korkeakoulu. Tabor College on perustettu vuonna 1908, ja se sijaitsee Hillsboron kaupungissa. Tabor College on taustaltaan kristillinen, ja se toimii anabaptistisen Mennonite Brethren Church-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Redeemer-yliopisto

**Redeemer-yliopisto** (, lyh. **RU**) on Kanadan Ontariossa sijaitseva yksityinen yliopisto. Yliopisto on perustettu vuonna 1982, ja se sijaitsee Ancasterin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.

## Lähteet

## Aiheesta muualla
* Yliopiston verkkosivusto
Ambrosen yliopisto

**Ambrosen yliopisto** (, lyh. **AUC**) on Kanadan Albertassa sijaitseva yksityinen yliopisto. Yliopisto on perustettu vuonna 1921, ja se sijaitsee Calgaryn kaupungissa. Yliopisto on taustaltaan kristillinen, ja se toimii pyhityskristillisen Christian and Missionary Alliance-järjestön työyhteydessä.

## Tiedekunnat ja koulut
Ambrosen yliopistossa toimivat seuraavat tiedekunnat ja koulut:
* Faculty of Arts and Science
** Ambrose Arts
** Humanities
** Social Sciences
** Science
* School of Business
* School of Education
* Faculty of Theology
** School of Ministry
** Seminary
** Theological Studies in Chinese

## Lähteet

## Aiheesta muualla
* Yliopiston verkkosivusto
Trinity Western -yliopisto

**Trinity Western -yliopisto** (, lyh. **TWU**) on Kanadan Brittiläisessä Kolumbiassa sijaitseva yksityinen yliopisto. Yliopisto on perustettu vuonna 1986, ja se sijaitsee Langleyn kaupungissa. Yliopisto on taustaltaan kristillinen, ja se toimii kongregationalistisen Evangelical Free Church of Canada-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Sattanen

**Sattanen** (myös **Sattasjoki**) on Kittilän ja Sodankylän kuntien alueella virtaava Kemijoen sivujoen Kitisen noin 70 kilometrin pituinen sivujoki. Se saa alkunsa Kittilän Pomokairalta ja laskee Kitiseen Sattasen kylässä noin kymmenen kilometriä Sodankylän keskustan pohjoispuolella. Sattasen pisin sivujoki on noin 50 kilometrin pituinen Soasjoki.

Nimi Sattanen tulee saamen kielen hiekkaa tarkoittavasta sanasta "satta".

## Lähteet
Kaikenkarvaisten koirien joulu

**Kaikenkarvaisten koirien joulu** (engl. *An All Dogs Christmas Carol*) on vuonna 1998 suoraan videolle julkaistu piirroselokuva. Elokuva perustuu Charles Dickensin ''Joulukertomukseen''*.* Se on elokuvasarjan *[[Kaikenkarvainen Charlie]]* kolmas ja viimeinen osa, se on myös animaatiosarjan finaali. Toisin kuin kahdessa aiemmassa elokuvassa, jossa päähenkilöt ovat Charlie ja Itchy, Carface on tarinan päähenkilö.

## Juoni

Joukko enkelipentuja pyytää whippet Annabellea kertomaan heille tarinan. Hän alkaa kertoa heille kuinka Carface pelasti joulun Charlien ja Itchyn opastuksella.

San Franciscon kujalla Charlie, Itchy ja Sasha auttavat ystäviään koristamaan joulujuhlia. Charlie ja Itchy hoitavat nuoria pentuja, erityisesti Timmy nimistä pentua, jolla on kipeä jalka. Koirat ovat keränneet rahaa Timmyn leikkausta varten. Juhlien pilaamiseksi Carface ja Killer saapuvat paikalle keräämään velkojaan. Carface puhaltaa salaperäisen koirapilliä, joka hypnotisoi jokaisen luopumaan luistaan. Lähtiessään Carface ja Killer ottavat ruuat, lahjat ja rahat mukaan lukien Timmyn hoitosäästöt.

Charlien ja Itchyn yritykset saada takaisin tavaransa epäonnistuvat, mutta he huomaavat, että Carface työskentelee Annabellen pahalle serkulle Belladonnalle, joka suunnittelee massiivisen koirapillin avulla hypnotisoida jokainen kaupungin koira varastamaan perheidensä joululahjat, jolloin heidät heitetään pois kodeistaan ​​ja ovat omistajiensa hylkäämiä, aivan samalla tavalla kuin Carfacelle oli tapahtunut pentuna. Charlie suunnittelee pelottaakseen Carfacen ja pyytää Annabellelta apua, minkä seurauksena heistä tulee Joulukertomuksen hahmoja. Itchystä tulee menneiden joulujen haamu, Sashasta nykyisten joulujen haamu ja Charliesta tulevien joulujen haamu.

Jokainen heistä vierailee Carfacen luona ja oppii vähitellen kuinka hänestä tuli paha. Itchyn vaatimuksesta Carface paljasti että hän oli onnellinen pentu, mutta hänen omistajansa syyttivät häntä joulukoristeiden sotkemisesta, jonka takia hänet heitettiin pois. Sasha kertoo hänelle, että ilman rahaa Timmy kuolee. Lopuksi Charlie näyttää, että toimintansa vuoksi Carface aiheuttaa oman kuolemansa ja joutuu helvettiin ikuisiksi ajoiksi. Carface nähtyään itsensä Timmyssä, kiirehtii pysäyttämään pillin. Petettynä Belladonna raivoaa kiihkeästi ja aikoo tappaa Carfacen ja Killerin, mutta Annabelle pelastaa heidät ja vangitsee Belladonnan lumen alle. Kun lunta alkaa sataa, kaikki juhlivat, mutta Itchy valittaa lahjojen puutetta. Sillä hetkellä Carface saapuu Killerin vetämällä reellä ja palauttaa kaiken ja antaa enemmän. Kun Timmyn rahalaatikko palautetaan, se on täynnä. Carface kääntyy lähteäkseen, mutta Sasha kutsuu hänet jäämään. Hän kieltäytyy kunnioittavasti ja päättää käydä äitinsä luona, mutta toivottaa kaikille hyvää joulua.

## Ääninäyttelijät

## Lähteet
Sattanen (Sodankylä)

**Sattanen** on Sodankylässä sijaitseva kylä, joka sijaitsee noin 13 kilometriä kunnan keskustaajaman pohjoispuolella valtatie 4:n varrella Sattasjoen ja Kitisen yhtymäkohdassa. Kylän nimi tulee saamen kielen hiekkaa tarkoittavasta sanasta "satta". Sattanen on Sodankylän kirkonkylän ohella kunnan toinen taajama. Vuonna 2020 Sattasessa oli 331 asukasta. Kylässä pidetään muun muassa vuosittaiset Sattasen porokisat, jotka järjestettiin ensimmäisen kerran 1986.

## Historia
Sattasen kylä on asutettu 1600-luvun lopussa. Kylässä on perinteisesti ollut vahva työväenliike. Esimerkiksi sisällissodan alla Sattasen punakaartissa oli noin 300 jäsentä ja myöhemmin kylässä toimi Suomen Metsä- ja Uittotyöväen Liiton ammattiosasto. Sattasen lähes koko rakennuskanta tuhoutui Lapin sodan aikana natsi-Saksan joukkojen perääntyessä. Sattasessa on ollut muun muassa koulu, joka oli toiminnassa vuosina 1914–2014. Vuonna 2001 valmistuneen Kelukosken voimalaitoksen myötä Sattasen jokimaisema muuttui olennaisesti veden nousetessa ja muodostaessa kylän kohdalle patoaltaan.

Tunnettuja Sattasen asukkaita ovat kirjailija Valto Maunula ja kansanedustaja Asko Apukka.

## Kirjallisuutta
*

## Lähteet
Jouko Laasasenaho

**Jouko Eemeli Laasasenaho** (s. 3. helmikuuta 1941 Soini) on suomalainen metsänarvioimistieteen professori emeritus.

Laasasenaho syntyi Eemeli Arvid Laasasenahon ja Fanny Aliina Vakkurin perheeseen. Hänen puolisonsa on lehtori Marja-Leena Marketta Liinaharja. Laasasenaho tuli ylioppilaaksi Alajärven yhteiskoulusta 1962 ja valmistui Helsingin yliopistosta metsänhoitajaksi 1967 ja maatalous- ja metsätieteiden lisensiaatiksi 1976. Tohtoriksi hän väitteli siellä 1983 männyn, kuusen ja koivun rungon tilavuuden määrittelyä koskeneella tutkimuksella *Taper curve and volume functions for pine, spruce and birch*. Hänen laatimiaan tilavuusyhtälöitä on sittemmin käytetty laajasti, samoin kuin kehitetty niihin perustuvia puun tilavuuden laskimia.

Laasasenaho oli Helsingin yliopiston metsänarvioimistieteen laitoksen ja Metsäntutkimuslaitoksen tutkimusassistentti 1965–1968 ja Metsäntutkimuslaitoksen metsänarvioimisen tutkimusosaston tutkija useaan eri otteeseen 1969–1983. Helsingin yliopiston metsänarvioimistieteen dosentti hän oli 1984–1987, vt. apulaisprofessori 1977–1978 ja 1984–1986 ja apulaisprofessori ja professori 1987–2005. Hän on julkaissut sekä tieteellisiä tutkimuksia että muita julkaisuja metsänarvioimistieteen alalta.

## Lähteet
Berno Clunylainen

**Berno Clunylainen** eli Pyhä Berno (850 Burgundi – 13. tammikuuta 927 ) oli Clunyn luostarin ensimmäinen apotti.

Bernon yksityiselämästä tiedetään melko vähän. Kerrotaan, että hän oli jo lapsena hyvin hurskas ja osoitti luostarissa ollessaan poikkeuksellista kuuliaisuutta sekä noudatti pikkutarkasti sääntöjä.

Bernon isä oli varakas ranskalainen aatelismies Odon, joka tarjosi Glanfeuilin benediktiiniläisyhteisölle turvapaikan sen jälkeen, kun normannit olivat ajaneet munkit pois luostaristaan. Nuori Berno auttoi isäänsä vastaanottamaan pakomatkalla olleet munkit. Isänsä kuoleman jälkeen Berno lahjoitti perintörahansa ja lähti munkiksi Pyhän Martinin benediktiiniluostariin.

Pyhän Martinin luostari noudatti Anianan pyhän Benedictuksen luomaa perinnettä. Keisari Ludvig Hurskas oli sata vuotta aiemmin antanut Benedictukselle tehtäväksi uudistaa kaikki Ranskan ja Saksan luostarit. Kahdeksannella vuosisadalla luostarielämä kuitenkin rappeutui jälleen, ja maalliset hallitsijat ottivat luostarit haltuunsa. Kuninkaat eivät kyenneet puolustamaan luostareita idästä tulleita ryösteleviä sotapäälliköitä vastaan, jotka hävittivät luostarit.

Vuonna 886 Berno lähetettiin elvyttämään Baume-les-Messieursin luostarin toiminta Besançonin hiippakunnassa. Vuonna 890 Berno  lähetettiin perustamaan Gignyn luostari ja hänestä tuli sen ensimmäinen apotti. Samaan aikaan hänoli myös Baumen, Bourg-Dieun ja Massayn apotti. Berno tunnettiin askeettisuudestaan ja luostareissaan harjoittamastaan isällisestä hallinnosta.

Vuonna 910 Berno lähetettiin johtamaan sittemmin kuuluisaa Clunyn luostaria Lyonin luoteispuolella. Akvitanian Vilhelm oli perustanut luostarin saman vuoden syyskuussa. Berno hoiti luostarin apotin tehtävää vuodesta 910 aina kuolemaansa saakka. Muut feodaaliruhtinaat seurasivat Vilhelmin esimerkkiä ja perustivat Clunyn alaisuuteen kuusi uutta luostaria. Berno toimi myös niiden apottina.

Clunyn luostari noudatti Benedictus Nursialaisen luostarisääntöä hyvin tiukasti. Luostarista tuli vähitellen koko länsimaisen luostarielämän ja hengellisen uudistumisen keskus 1100- ja 1200-luvuilla. Monia Euroopan luostareita hallitsi tuohon aikaan kuningas tai paikallinen aatelismies, mutta Clunyn peruskirjassa luki, että Clunyn luostari oli riippumaton kaikesta muusta paitsi paavin tuomiovallasta. Lisäksi sille taattiin vapaus nimittää oma apottinsa.

Vähän ennen kuolemaansa Berno nimitti oppilaansa Odon Clunyn, Déolsin ja Massayn luostareiden apotiksi sekä veljenpoikansa Guidon Gignyn, Baumen ja Ethicen apotiksi. Berno määräsi molemmille velvollisuudeksi noudattaa hänen asettamaansa sääntöä. Bernon seuraajien aikana Clunysta muodostui yksi keskiajan Euroopan vaikutusvaltaisimmista instituutioista. Hurskauden ja oppineisuuden keskuksena Clunysta tuli neljä paavia ja 1400-luvulle tultaessa Clunyn luostarin alaisuudessa toimi yli kahdeksansataa muuta luostaria.

## Lähteet
Concordia-yliopisto (täsmennyssivu)

**Concordia-yliopisto** voi tarkoittaa seuraavia:

* Concordia-yliopisto, julkinen yliopisto Montrealissa, Kanadassa
* Concordia-yliopisto, yksityinen yliopisto Ann Arborissa, Yhdysvaltain Michiganissa
* Concordia-yliopisto, yksityinen yliopisto Chicagossa, Yhdysvaltain Illinois’ssa
* Concordia-yliopisto, yksityinen yliopisto Irvinessä, Yhdysvaltain Kaliforniassa
* Concordia-yliopisto, yksityinen yliopisto Sewardissa, Yhdysvaltain Nebraskassa
* Concordia-yliopisto, yksityinen yliopisto Saint Paulissa, Yhdysvaltain Minnesotassa.
* Concordia-yliopisto, yksityinen yliopisto Mequonissa, Yhdysvaltain Wisconsinissa.
Kaarnakätkökki

**Kaarnakätkökki** (*Drapetisca socialis*) on riippuhämähäkkien heimoon Linyphiidae kuuluva laji. 

Koiraan pituus on 3,5–4 mm ja naaraan 3,5–5,2 mm. Takaruumiin etuosassa on neljä vaaleaa täplää. Kaarnakätkökki asustaa puiden rungoilla, ja sitä on värityksensä vuoksi vaikea havaita.  

## Lähteet

## Aiheesta muualla
* Laji.fi: Kaarnakätkökki (''Drapetisca socialis'')
* UniProt: Taxonomy - ''Drapetisca socialis'' 
* Global Biodiversity Information Facility (GBIF): ''Drapetisca socialis''
Vaniljavanukas

**Vaniljavanukas** on vanukas, joka maustetaan vaniljatangolla ja jonka perusosana on vehnäjauhokastike. Vaniljavanukasta saatetaan hyydyttää myös liivatteen avulla. Se voi sisältää myös kananmunia ja kermavaahtoa. Vaniljavanukasta voidaan tarjoilla esimerkiksi jälkiruokakastikkeen kanssa.

## Lähteet
Brakyterapia

**Brakyterapia**, eli sisäinen sädehoito, on sädehoidon muoto, jossa säteilylähde sijoitetaan suoraan kasvaimen sisälle tai sen läheisyyteen. Tämä mahdollistaa korkean säteilyannoksen kohdistamisen kasvaimeen samalla, kun terve kudos säästyy mahdollisimman paljon. Brakyterapiaa käytetään erityisesti tietyntyyppisten syöpien hoidossa, kuten kohdunkaulan, eturauhasen, rintasyövän ja pää- ja kaulan alueen syöpien hoidossa.

Brakyterapiassa käytetään pieniä säteilylähteitä, kuten radioaktiivisia jyväsiä, neuloja tai katetreja, jotka sijoitetaan kasvaimen sisälle tai sen viereen. Säteilylähteet voivat olla joko väliaikaisia (poistetaan hoidon jälkeen) tai pysyviä (jäävät potilaan kehoon, mutta säteily heikkenee ajan myötä). Säteilyn lähde voi olla esimerkiksi jodi-125, cesium-137, iridium-192 tai palladium-103.

**Brakyterapia Suomessa**

Brakyterapia on käytössä Suomessa ja sitä tarjotaan useissa erikoissairaanhoitolaitoksissa. Esimerkiksi Helsingin yliopistollinen sairaala (HUS) ja Turun yliopistollinen sairaala (TYKS) käyttävät brakyterapiaa erityisesti kohdunkaulan ja eturauhassyöpien hoidossa.
Tyler Nubin

**Tyler Nubin** (s. 14. kesäkuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on takapuolustaja. Nubin edustaa NFL-joukkue New York Giantsia. Ennen NFL-uraansa hän pelasi Minnesotan yliopiston joukkueessa. Giants varasi hänet toisella kierroksella 47. varausvuorolla . Toukokuussa 2024 Nubin teki Giantsin kanssa nelivuotisen ja yhteensä noin 8,176 miljoonan dollarin arvoisen tulokassopimuksen. Nubin on pelannut 13 NFL:n runkosarjan ottelua. Näissä otteluissa hänellä on yhteensä 98 taklausta, yksi aiheutettu rähmäys, yksi rähmäyksen palautus ja yksi puolustettu heitto. Uran tilastot päivitetty kauden 2024 jälkeen.

## Lähteet
Youpret

**Youpret** on suomalainen kielipalveluyritys, jonka toimialaan kuuluu tulkkaus- ja käännöspalvelut. Nimi *Youpret* tulee englanninkielisestä ilmauksesta *Your interpreter* (). Yritys on perustettu vuonna 2016 Joensuussa, jossa sijaitsee myös sen toimisto. Youpret välittää toimeksiantoja noin 1 300 tulkille, kääntäjälle ja kielialan asiantuntijalle ja antaa palveluita julkiselle sektorille ja yrityksille.

## Kasvu ja kehitys
Youpret perustettiin vuonna 2016 Ali Girayn, Heikki Vepsäläisen, Teemu Purmosen ja Pekka Nurmelan toimesta vastauksena kasvavaan tarpeeseen etätulkkauspalveluista. Yritys on kasvanut viime vuosina yhdeksi Suomen suurimmista tulkkauspalveluiden tarjoajista.

Marraskuussa 2024 yrityksen kehittämä mobiilisovellus palkittiin KotoTeko-palkinnolla, jonka myönsi Suomen Pakolaisapu tunnustuksena kotoutumista edistävästä innovaatiosta. Youpret listattiin myös marraskuussa 2024 Deloitten Technology Fast 50 -listalle sijalle 19., nopeimmin kasvavien teknologiayritysten joukkoon.

Joulukuussa 2024 Youpretista tuli Pohjoismaiden ensimmäinen kielipalveluyritys, jolle myönnettiin B Corp -vastuullisuussertifikaatti. B Corp -sertifiointi on kansainvälinen vastuullisuussertifikaatti, jonka myöntää voittoa tavoittelematon organisaatio B Lab. Sertifikaatti on tarkoitettu yrityksille, jotka täyttävät B Labin asettamat sosiaalisen ja ympäristövastuun, läpinäkyvyyden sekä vastuullisen hallinnon kriteerit. B Corp -sertifioidut yritykset arvioidaan useilla osa-alueilla, joihin kuuluvat yrityksen hallintotapa, työntekijöiden asema, asiakkaisiin kohdistuvat vaikutukset, suhteet sidosryhmiin sekä ympäristövaikutukset. Sertifiointi perustuu B Impact Assessment -arviointiin, jossa yrityksen toiminnan vaikutuksia mitataan ja pisteytetään ennalta määriteltyjen kriteerien perusteella.

Syyskuussa 2025 Youpret aloitti toimintansa Islannissa, jossa yhtiö tarjoaa ajanvaraus- ja läsnäolotulkkausten ohella uutena palveluna pikatulkkausta.

Tammikuussa 2026 Youpret laajensi toimintaansa Viroon aloittamalla yhteistyön virolaisen käännösfirman Interlex OÜ:n kanssa. 

## Lähteet

## Aiheesta muualla
* Youpretin kasvusta Karjalaisessa
* Youpretin kotoutumisen edistämisestä Karjalaisessa
* Youpretin kotoutumisen edistämisestä Yle-uutinen
* Youpretin teknologiaosaamisesta Tivi-lehdessä
Mustatuplakki

**Mustatuplakki** (*Diplocephalus picinus*) on riippuhämähäkkien heimoon Linyphiidae kuuluva laji. 

Koiraan pituus on 1,3–2 mm ja naaraan 1,5–2,5 mm. Jalat ovat kellanoranssit, vartalon väri vaihtelee. Koiraan päässä on kohollaan oleva osa, jonka sisällä on rauhanen. Rauhasen tuottama erite tulee ulos pään sivussa olevista raoista (sulci), ja sillä on tärkeä rooli parittelussa.

Mustatuplakkia tavataan koko Euroopassa Portugalia ja Islantia lukuun ottamatta, Kaukasuksella ja Iranissa.
Se elää metsissä ja pensaikoissa, tyypillisesti lehtikarikkeen seassa.

## Lähteet

## Aiheesta muualla
* UniProt: Taxonomy - ''Diplocephalus picinus'' 
* Global Biodiversity Information Facility (GBIF): ''Diplocephalus picinus''
Arizonan kristillinen yliopisto

**Arizonan kristillinen yliopisto** (, lyh. **ACU**) on Yhdysvaltain Arizonassa sijaitseva yksityinen yliopisto. Yliopisto on perustettu vuonna 1960, ja se sijaitsee Glendalen kaupungissa.

## Lähteet

## Aiheesta muualla
* Yliopiston verkkosivusto
Ohion kristillinen yliopisto

**Ohion kristillinen yliopisto** (, lyh. **OCU**) on Yhdysvaltain Ohiossa sijaitseva yksityinen yliopisto. Yliopisto on perustettu vuonna 1948 ja se sijaitsee Circlevillen kaupungissa.

## Lähteet

## Aiheesta muualla
* Yliopiston verkkosivusto
Kaupunkipiiri

**Kaupunkipiiri** (, , ) on kaupungin hallinnollinen osa-alue, jolla on usein oma paikallishallinto ja päätäntävalta tietyissä asioissa.

Esimerkkejä ovat Lontoon 32 kaupunkipiiriä, kuten City of Westminster ja Tower Hamlets. Muita esimerkkejä ovat Pariisin 20 kaupunkipiiriä (arrondissementit) sekä Berliinin 12 hallintopiiriä.

## Katso myös
* Kaupunginosa
* Kunta

## Lähteet
Valley Forgen yliopisto

**Valley Forgen yliopisto** (, lyh. **UVF**) on Yhdysvaltain Pennsylvaniassa sijaitseva yksityinen yliopisto. Yliopisto on perustettu vuonna 1939, ja se sijaitsee Phoenixvillen kaupungissa.

## Lähteet

## Aiheesta muualla
* Yliopiston verkkosivusto
Oulun vesiliikuntakeskus

**Oulun vesiliikuntakeskus** on Oulun Raksilan kaupunginosaan suunniteltu uimahalli, joka on määrä rakentaa vuosina 2026–2029. Se korvaa vuonna 2025 puretun Oulun uimahallin.

Rakennushankkeen budjetti on 80 miljoonaa euroa. Rakennuksen suunniteltu bruttoala on yli 22&nbsp;000 neliömetriä ja tilavuus lähes 140&nbsp;000 kuutiometriä.

Vesiliikuntakeskuksen arkkitehtisuunnittelusta järjestettiin syksyllä 2024 kutsukilpailu, jonka voitti arkkitehtitoimisto Arkmill ehdotuksellaan ”Laituri”. Tontin kaavoitusta on tehty voittajaehdotuksen pohjalta. Oulun kaupunginvaltuusto hyväksyi vesiliikuntakeskuksen asemakaavan 10. marraskuuta 2025. Asemakaava on lainvoimainen, ja halli sai rakennusluvan 25. helmikuuta 2026. Rakennustöiden on määrä alkaa alkukesällä 2026 ja valmistua alkuvuonna 2029.

## Palvelut
Vesiliikuntakeskukseen on tarkoitus rakentaa kymmenenrataiset 50 metrin ja 25 metrin uintialtaat, kaksi lastenallasta, monitoimiallas, syvä monitoimiallas sekä kylmävesiallas. Uimahyppyjä varten rakennetaan yhden, kolmen, viiden, 7,5 ja kymmenen metrin hyppytasot, 0,6 metrin ponnahduslauta sekä yhden ja kolmen metrin ponnahduslautoja molempia kaksi. Halliin tulee myös vesiliukumäki. Halli on suunniteltu sitä, että myös uintikilpailujen aikaan osa vesiliikuntakeskuksesta voidaan pitää avoinna yleisölle.

Varsinaisten naisten ja miesten pukuhuoneosastojen lisäksi vesiliikuntakeskukseen tulee esteetön pukuhuoneosasto sekä sukupuolineutraalit puku- ja pesutilat. Saunoja rakennetaan yhteensä kahdeksan kappaletta. Hallin pohjakerrokseen tulee kuntosali ja kamppailusali.

## Lähteet

## Aiheesta muualla
* Oulun tilapalvelut: Oulun vesiliikuntakeskus
Suklaavanukas

**Suklaavanukas** on vanukas, jonka pääraaka-aineena on kaakaojauhe ja joka sakeutetaan maissitärkkelyksen avulla. Se valmistetaan kattilassa siten, että kaakaojauhe, maissitärkkelys, sokeri ja suola sekoitetaan ensin. Sitten seosta aletaan kuumentamaan ja maitoa lisätään vähän kerrallaan silloin tällöin sekoittaen. Seosta keitetään sen sakenemiseen saakka. Lopuksi vanukkaaseen lisätään voita tai margariinia.

## Lähteet
Johanna Aatsalo

**Johanna Aatsalo** (ent. Aatsalo-Sallinen, s. 1967) on suomalainen toimittaja, joka tuli tunnetuksi . Hän paljasti maastohiihdon dopingtapauksen kolme vuotta ennen Lahden MM-kisojen dopingskandaalia.

Doping-uutisoinnin seurauksena Aatsalo-Sallinen ja STT:n silloinen päätoimittaja Kari Väisänen tuomittiin käräjäoikeudessa julkisesta herjauksesta vuonna 1999. Aatsalo-Sallinen sai sakkorangaistuksen sekä 30 päivän ehdollisen vankeusrangaistuksen. Lisäksi tuomitut ja STT velvoitettiin maksamaan 19 henkilölle korvauksia yhdessä yhteensä 1,5 miljoonaa markkaa. Hovioikeudessa rangaistus muuttui sakoiksi vuonna 2000. Myöhemmin, vuonna 2012, Helsingin hovioikeus tuomitsi hiihtäjä Jari Räsäsen ja valmentaja Pekka Vähäsöyringin ehdolliseen vankeuteen törkeästä petoksesta.

Aatsalo siirtyi viestintäkonsultiksi vuonna 2000. Hän on työskennellyt toimittajana rakennus- ja kiinteistöalan lehdissä ja vuodesta 2024 Tehy-lehden päätoimittajana.  Aatsalo on koulutukseltaan liikuntatieteiden maisteri.

Kokemuksistaan Aatsalo on kirjoittanut kirjan *Paljastus – tarina dopinguutisesta ja toimittajasta, joka haluttiin vaientaa* (2024). Seuraavana vuonna julkaistiin Aatsalon kirjoittama, alkoholismia käsittelevä *2784 päivää*.

## Lähteet
Keski-Atlantin kristillinen yliopisto

**Keski-Atlantin kristillinen yliopisto** (, lyh. **MACU**) on Yhdysvaltain Pohjois-Carolinassa sijaitseva yksityinen yliopisto. Yliopisto on perustettu vuonna 1948, ja se sijaitsee Elizabeth Cityn kaupungissa.

## Lähteet

## Aiheesta muualla
* Yliopiston verkkosivusto
Johnsonin yliopisto

**Johnsonin yliopisto** (, lyh. **JU**) on Yhdysvaltain Tennesseessä sijaitseva yksityinen yliopisto. Yliopisto on perustettu vuonna 1893, ja se sijaitsee Knoxvillen kaupungissa.

## Lähteet

## Aiheesta muualla
* Yliopiston verkkosivusto
The King’s University

**The King’s University** (lyh. **TKU**) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1997, ja se sijaitsee Southlaken kaupungissa.

## Lähteet

## Aiheesta muualla
* Yliopiston verkkosivusto
Life Pacific -yliopisto

**Life Pacific -yliopisto** (, lyh. **LPU**) on Yhdysvaltain Kaliforniassa sijaitseva yksityinen yliopisto. Yliopisto on perustettu vuonna 1923, ja se sijaitsee San Dimasin kaupungissa.

## Lähteet

## Aiheesta muualla
* Yliopiston verkkosivusto
Crandallin yliopisto

**Crandallin yliopisto** (, lyh. **CU**) on Kanadan New Brunswickissa sijaitseva yksityinen yliopisto. Yliopisto on perustettu vuonna 1949, ja se sijaitsee Monctonin kaupungissa.

## Lähteet

## Aiheesta muualla
* Yliopiston verkkosivusto
Friends-yliopisto

**Friends-yliopisto** () on Yhdysvaltain Kansasissa sijaitseva yksityinen yliopisto. Yliopisto on perustettu vuonna 1898 ja se sijaitsee Wichitan kaupungissa.

## Lähteet

## Aiheesta muualla
* Yliopiston verkkosivusto
Warnerin Tyynenmeren yliopisto

**Warnerin Tyynenmeren yliopisto** (, lyh. **WPU**) on Yhdysvaltain Oregonissa sijaitseva yksityinen yliopisto. Yliopisto on perustettu vuonna 1937 ja se sijaitsee Portlandin kaupungissa.

## Lähteet

## Aiheesta muualla
* Yliopiston verkkosivusto
Sateenkaarihohtaja

**Sateenkaarihohtaja** (*Notropis chrosomus*) on särkiin kuuluva kalalaji. Lajia tavataan makeista vesistä Yhdysvalloista. 

## Koko ja ulkonäkö
Sateenkaarihohtaja kasvaa useimmiten noin 5 cm pitkäksi ja voi suurimmillaan saavuttaa 7–8 cm:n pituuden. Laji on ruumiinrakenteeltaan pitkänomainen ja litteähkö. Silmät ovat suhteellisen kookkaat, Kalan väritys vaihtelee huomattavasti. Selästään sateenkaarihohtaja värinthsvaihetlee huomattavasti niin lisääntymiskauden aikana kuin sen ulkopuolellakin. Selkä on sininen tai hopeainen ja kyljen juova on naarailla punertava ja koirailla punainen, violetti tai jopa ruskehtava. Lajin vatsa on naarailla punertava ja koirailla sininen muuttuen lisääntymisaikana punertavaksi. Koiraan pää on lisääntymisaikana sininen. Sateenkaarihohtajakoiraan evät ovat siniset ja naaraan punertavat.

## Levinneisyys ja elintavat
Sateenkaarihohtajaa tavataan Alabamajoen ja Black Warriorjoen valuma-alueilta Georgiasta ja Tennesseestä Alabamaan. Laji elinympäristöä ovat kirkasvetiset purot, lähteet ja pienet joet. Se liikkuu sora- tai hiekkapohjaisilla alueilla. Kalan ravintoa ovat erityisesti vesihyönteiset ja hyönteisten toukat. Kutuaika on huhtikuusta kesäkuulle. Sateenkaarihohtaja kerääntyy parviksi kutemaan.

Sateenkaarihohtajaa voidaan pitää akvaarioissa.

## Lähteet
Litofoni

**Litofoni** on lyömäsoitin, jossa ääni tuotetaan lyömällä tai napauttamalla tiettyyn säveleen viritettyä kiveä. Termi toimii yleisnimityksenä kaikille soivista kivistä valmistetuille kivisoittimille.

## Katso myös
* Metallofoni

## Lähteet
Martin Luther College

**Martin Luther College** (lyh. **MLC**) on Yhdysvaltain Minnesotassa sijaitseva yksityinen korkeakoulu. Martin Luther College on perustettu vuonna 1995, ja se sijaitsee New Ulmin kaupungissa.

## Lähteet

## Aiheesta muualla
* Yliopiston verkkosivusto
Ozark Christian College

**Ozark Christian College** (lyh. **OCC**) on Yhdysvaltain Missourissa sijaitseva yksityinen korkeakoulu. Ozark Christian College on perustettu vuonna 1942, ja se sijaitsee Joplinin kaupungissa.

## Lähteet

## Aiheesta muualla
* Yliopiston verkkosivusto
Arska Group

**Arska Group** on suomalainen neljännessä polvessa toimiva perheyritys. Arska Groupin päätoimialaa on viljankäsittelylaitteiden valmistus. Yhtiöllä on vientiä yhteensä 13 maahan Euroopassa. Arska Groupin muodostavat emoyhtiö Arska Tehtaat Oy sekä tytäryhtiöt Mepu Oy, Arskametalli Oy ja Triotec Oy. Arska Groupilla on ruotsalainen tytäryhtiö Arska Skandinavia AB.

## Historia
Arvo Käkönen rakensi kotitilalleen Tammelan Riihivalkamaan osittain puurakenteisen siilokuivurin vuonna 1958. Kuivureille oli kysyntää, joten hän perusti kuivurien tuotantoa varten T:mi Kone ja Kuivurin. Vuonna 1964 Käkönen osti tehdaskiinteistön Somerniemen Jakkulasta, jonne kuivurien valmistus siirtyi. Arvon poika Jorma Käkönen tuli mukaan yrityksen toimintaan

Arska Tehtaat Oy on perustettu vuonna 1976. 

## Lähteet

* https://issuu.com/arskametalli/docs/arskametalli_historiikki_2018_web

## Aiheesta muualla
 Viralliset kotisivut
Mustio (Suomen entinen kunta)

**Mustio** () oli Suomen entinen kunta (laiton), joka liitettiin osaksi Karjaan maalaiskuntaa vuoden 1929 alussa. Nykyisin Mustio kuuluu Raaseporin kaupunkiin.
## Historia
Mustio oli Mustion linnan ja Mustion ruukin ympäristön kattanut laiton kunta, joka perustettiin Mustion ruukinseurakunnasta 1860-luvulla ja liitettiin 1920-luvun lopussa Karjaan maalaiskuntaan. Kunnan perusti Mustion ruukin tehtaanomistaja Fridolf Linder, ja ensimmäinen maininta siitä on 2. helmikuuta 1868. Tilastollisen päätoimiston julkaiseman Suomen tilastollisen vuosikirjan kunnittaisissa väestötilastoissa Mustion kunta tilastoitiin omana maalaiskuntanaan vuosina 1893–1917 ja 1923–1930 (vuoteen 1917 saakka *Mustion ruukinseurakunta/tehdasseurakunta*, vuodesta 1923 *Mustio*). Samoin eduskuntavaalien 1907–1929 viralliset kunnittaiset tulokset julkaistiin vaalitilastoissa erikseen myös Mustion kunnalle.

Vuonna 1920 tehtaan uusi omistaja Constantin Linder anoi Mustion kuntaa liitettäväksi Karjaan kuntaan. Kunnan asema oli kuitenkin epäselvä, kun esimerkiksi henkikirjoituksen suhteen viranomaiset eivät tienneet siitä mitään. Tämä ilmeni esimerkiksi väestötilastoissa siten, että Mustion kunnan kohdalla henkikirjoitettu väestö tilastoitiin yhdessä Karjaan kunnan kanssa, vaikka kirkonkirjoihin merkitty väestö ilmoitettiinkin Mustion kunnalle erikseen. 19. tammikuuta 1928 saatiin Korkeimman hallinto-oikeuden ratkaisu, jonka mukaan Mustion tehtaan seurakunta ei ollut erillinen kunta vaan osa Karjaan kuntaa. Liitos myöhempään Karjaan maalaiskuntaan toteutui lopullisesti 1. tammikuuta 1929.

Vuonna 1926 tehtaanseurakunnan pinta-ala oli 6&nbsp;km², väkiluku 529 ja väestötiheys 88,17 asukasta/km².

### Kunnallishallinnon aikajana

* Mustion ruukkiseurakunta (1673–1868)
* **Mustio** (1868–1929)
* Karjaan maalaiskunta (1929–1969)
* Karjaa (1969–2009)
* Raasepori (2009–)

## Lähteet
Paaskiviikko

**Paaskiviikko** eli **kveenin kulttuuripäivät Pohjois-Tromssassa** on Norjassa vuosittain järjestettävä ja viikon kestävä kveeniläisen kulttuurin festivaali, joka koostuu erilaisista tapahtumista Yykeän, Omasvuonon, Kaivuonon, Kieruan, Raisin ja Naavuonon kunnissa.

Festivaalin ohjelma keskittyy kveenin kieleen, kulttuuriin ja historiaan. Tapahtuma on suunnattu kaikenikäisille ja koostuu muun muassa kulttuuri-illoista, konserteista, esityksistä, näyttelyistä, luennoista sekä kveenin ja norjan kielillä toimitetusta jumalanpalveluksesta.

Festivaali järjestettiin ensi kertaa nimellä *Baaskifestivalen* kesäkuussa 2007. Nimi tulee pienestä ja kevyestä venetyypistä, jotaon käytetty vuonoilla ja joissa. Norjaksi sen nimi on *bask*, Raisin alueella puhutussa norjassa *baaski* ja kveeniksi *paaski*.

## Lähteet
Laiton kunta

Suomessa **laiton kunta** on käsite, joka viittaa tietyllä alueella lain vastaisesti tai ilman virallista oikeudellista tunnustusta toimineeseen kunnallishallintoon. Kyseessä voi olla alue, jonka hallinnointi tai itsenäistyminen on tapahtunut lainvastaisesti, ja joka ei ole saanut virallista hyväksyntää valtiovallan taholta.

Suomessa laittomia kuntia ovat olleet ainakin Mustio ja Rutakko.

Mustion kunta perustettiin Mustion ruukinseurakunnan alueelle laittomasti 1860-luvulla. Sen oikeudellinen asema oli epäselvä, ja lopulta se liitettiin Karjaan kuntaan Korkeimman hallinto-oikeuden päätöksellä vuonna 1928.

Rutakko pyrki 1800-luvun puolivälin jälkeen itsenäistymään omaksi kunnakseen, mutta ei täyttänyt laissa määriteltyjä vaatimuksia. Rutakko oli alkujaan rukoushuonekunta, joka kuului Iisalmen emäseurakuntaan ja oli saanut omaan käyttöönsä rukoushuoneen, kirkonkirjat ja hautausmaan. Tämä rukoushuonekunta oli itsenäinen seurakunnasta, mutta se ei ollut virallisesti itsenäinen seurakunta tai kappeliseurakunta. Vuonna 1872 rutakkolaiset tekivät päätöksen perustaa oman kunnan, mutta tämä päätös oli virheellinen ja lainvastainen, koska se ei ollut asetuksen mukainen itsenäinen seurakunta tai kappeliseurakunta. Tämä laiton kunnallishallinnon muoto oli seurausta väärinkäsityksestä ja halusta saada kunnallishallinnollinen itsenäisyys, mutta se ei ollut oikeudellisesti mahdollinen sillä hetkellä voimassa olleiden lakien puitteissa. Kuvernöörin vuonna 1874 tekemä päätös, joka vahvisti Rutakon rukoushuonekunnan kunnallisohjesäännön, ei ollut laillinen, koska rukoushuonekunta ei ollut virallisesti hyväksytty kunnaksi.

## Suomen laittomia kuntia
* Rutakko
* Mustio
## Lähteet
Pekka Hepokangas

**Pekka Hepokangas** (s. 6. heinäkuuta 1994 Muhos)  on suomalainen pesäpalloilija. Hepokangas edustaa Ykköspesiksessä pelaavaa Simon Kiriä.

Heponkankaan kasvattiseurana toimi Muhoksen Pallo-Salamat. Hepokangas pelasi joukkuueen edustuksessa Suomensarjassa vuosina 2009-2015, sekä Ykköspesiksessä 2016. Hepokangas vaihtoi kauden 2015 lopulla joukkuetta Oulun Lippoon ja pelasi tuolla kolme kautta Superpesistä. 2018 kaudella Kempeleen Kiri solmi sopimuksen Hepokankaan kanssa hänen vaikuttavien tulostensa perusteella Hepokankaan ollessa nostamassa KeKiä Superpesikseen. Sopimuksen kesto oli kaudelle 2020 asti. Sopimuksen päätyttyä Hepokangas vaihtoi Simon Kiriin. Hepokangas on myös toiminut 2021 vuodesta lähtien Kempeleen Kirin junioritoiminnan valmennuspäällikkönä.

## Saavutukset
* Ykköspesiksen Itä-Länsi: 2016

## Lähteet